"আপনি আমার লোককে গ্রেফতার করছেন। ভুলে যাবেন না, প্রয়োজনে আমিও আপনার লোককে প্রশ্ন করার নামে ডেকে গ্রেফতার করতে পারি।" এই ভাষাতেই সরসরি প্রধানমন্ত্রী নরেন্দ্র মোদীর উদ্দেশে হুমকি দিলেন মুখ্যমন্ত্রী মমতা বন্দ্যোপাধ্যায়।
 ওয়েব ডেস্ক : "আপনি আমার লোককে গ্রেফতার করছেন। ভুলে যাবেন না, প্রয়োজনে আমিও আপনার লোককে প্রশ্ন করার নামে ডেকে গ্রেফতার করতে পারি।" এই ভাষাতেই সরসরি প্রধানমন্ত্রী নরেন্দ্র মোদীর উদ্দেশে হুমকি দিলেন মুখ্যমন্ত্রী মমতা বন্দ্যোপাধ্যায়। তাপস পালের গ্রেফতারি ইস্যু নিয়ে সাংবাদিক সম্মেলন করতে বসে প্রথম থেকে মমতা ছিলেন আক্রমণাত্মক। চাঁছাছোলা ভাষায় বলেন, "রাজনৈতিক প্রতিহিংসাপরায়ণতা অত্যন্ত নোংরা জায়গায় গিয়ে পৌঁছেছে"। সোজাসাপ্টা জানান, তাঁর সমস্ত সাংসদ ও বিধায়ক গ্রেফতার হয়ে গেলেও তিনি অবাক হবেন না। প্রধানমন্ত্রীর উদ্দেশে চ্যালেঞ্জ ছুঁড়ে বলেন, "মোদী বাবু, আপনি চাইলে আমার সব MP, MLA-দের গ্রেফতার করে নিন। এর জন্য তলব করে ডাকার কোনও প্রয়োজন নেই। আমরা প্রস্তুত।"